ગાંધીનગર રમત-ગમત અને સાંસ્કૃતિક પ્રવૃત્તિ વિભાગ તથા ગુજરાત ગાંધીનગર સ્પોર્ટસ ઓથોરીટ દ્વારા દેવગઢ બારીયા જયદિપસિંહજી જિલ્લા રમત ગમત સંકુલ ખાતે રૂ. ૧૬.૮૬ કરોડના ખર્ચે સ્પોર્ટસ હોસ્ટેલ તથા સ્પોર્ટસ એકેડેની સેન્ટરના અદ્યતન નવનિર્મિત ભવનનું લોકાર્પણ તથા એસ્ટ્રોટર્ફ હોકી ગ્રાઉન્ડનું ખાતમુર્હત ભારત સરકારના આદિજાતિ બાબતોના રાજ્ય કક્ષાના મંત્રી જશવંતસિંહ ભાભોરના હસ્તે તા.૨૧ના રોજ સવારે ૧૦.૩૦ કલાકે કરવામાં આવશે. આ કાર્યક્રમના મુખ્ય મહેમાન તરીકે રાજ્યના સહકાર, રમત ગમત, યુવા અને સાંસ્કૃતિક પ્રવૃત્તિઓના રાજય મંત્રી ઇશ્વરભાઇ પટેલ, ગ્રામ વિકાસ, ગ્રામ ગૃહ નિર્માણ,પશુપાલન રાજયમંત્રી બચુભાઇ ખાબડ ઉપસ્થિત રહેશે જયારે અતિથિ વિશેષ તરીકે જિલ્લા પંચાયત પ્રમુખ યોગુશભાઇ પારગી, માજી રમત ગમત અને પ્રવાસન રાજયમંત્રી ઉર્વશીદેવીજી મહારાઉલ, કલેકટર વિજય ખરાડી તથા રમત-ગમત, યુવા અને સાંસ્કૃતિક પ્રવૃતિઓ વિભાગના સચિવ વી.પી.પટેલ ઉપસ્થિત રહેશે. આ કાર્યક્રમમાં જિલ્લાની જાહેર જનતાને તથા રમત-ગમતમાં રસ ધરાવતા નાગરિકોને ઉપસ્થિત રહેવા સ્પોર્ટસ ઓથોરીટી ઓફ ગુજરાતના સચિવ ડી.ડી.કાપડીયાએ નિમંત્રણ પાટવ્યું છે.